ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
8 เม.ย. 2558

ตลาดหุ้น
แนวโน้มภาคบ่าย: ทยอยขายทำกำไร
– ตลาดหุ้นไทยเช้านี้ผันผวนสลับบวกลบในกรอบ ขณะเข้าใกล้ช่วงวันหยุดยาว โดยยังไม่มีปัจจัยหนุนใหม่ในตลาด
– ทั้งนี้ อาจต้องรอถึงช่วงการประกาศผลประกอบ Q1 ที่เริ่มปลายเดือนนี้ โดยกลุ่มธนาคารจะประกาศออกมาเป็นกลุ่มแรก ซึ่งคาดว่าผลประกอบการของกลุ่มธนาคารยังไม่โดดเด่น
– ระยะสั้นมองแรงซื้อของสถาบันยังเข้าช่วยหนุนตลาด อย่างไรก็ตามเริ่มเห็นการขายสุทธิในตลาดอนุพันธ์ออกมา ขณะปัจจัยภายนอกยังจับตาการชำระหนี้ 450 ล้านยูโรของกรีซในวันพรุ่งนี้ ทำให้คาดว่า SET ยังไปไหนได้ไม่ไกลนัก โดยมองบ่ายนี้ยังแกว่งในกรอบเดิม 1540-1560
– กลยุทธ์หาจังหวะขายทำกำไรออกไปก่อน โดยตลาดขึ้นมาซื้อขาย PEA58 สูงกว่า 15 เท่า ด้วยวอลุ่มเบาบาง ขณะยังไม่มีปัจจัยหนุนใหม่
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,550.65 เปลี่ยนแปลง 1.12 จุด  มูลค่าการซื้อขาย 15,942 ลบ.
กราฟ 60 นาที ทดสอบแนวต้านที่ 1555 จุด ไม่ผ่านเป็นครั้งที่สอง เครื่องมือ Modi. Sto. ให้สัญญาณลบ และปรับค่าลงจากเขต Overbought ยังเน้นขึ้นขาย แล้วรอรับเมื่ออ่อนตัว แนวรับ 1540, 1530 จุด แนวต้าน 1555-1560